Antti Tarkiainen

Aarno Antero Antti Tarkiainen (4. tammikuuta 1932 Mikkeli – 6. marraskuuta 2001 Espanja) oli suomalainen pantomiimikko sekä Teatterikoulun ja Teatterikorkeakoulun pitkäaikainen miimin, liikunnan ja akrobatian opettaja.

Tarkiainen harrasti telinevoimistelua ja kiersi nuorena Voimisteluliiton edustusjoukkueessa kisamatkoilla Euroopassa, Neuvostoliitossa ja Angolassa. Hän valmistui voimistelunopettajaksi 1957 ja kouluttautui miimin opettajaksi Jacques Lecoqin johdolla. Suomalaisten teatteriopiskelijoiden opettajana hän aloitti 1965 ja jäi eläkkeelle Teatterikorkeakoulun lehtorin virasta 1991.Malla Kuuranne: In memoriam Antti Tarkiainen , TeaK 1/2002, Teatterikorkeakoulu 2002. Viitattu 26.4.2014.

Tarkiainen oli mukana noin kymmenessä suomalaisessa elokuvassa sivuosanäyttelijänä, ohjaajan apulaisena tai pantomiimien ja tanssien ohjaajana.

Lähteet

Aiheesta muualla

Luokka:Vuonna 1932 syntyneet
Luokka:Vuonna 2001 kuolleet
Luokka:Suomalaiset opettajat
Luokka:Suomalaiset telinevoimistelijat
Luokka:Suomalaiset teatterialan ammattilaiset